《除夜求屠苏》
宋代·郑清之

椒盘为计定春前，客裹那知岁籥迁。
行路间关穿履雪，薄官羞涩看囊钱。
愧无黄帝屠苏酒，试谒渊明种秫田。
令尹可人应拍手，从教满意作新年。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。